AIT เซ็ง! กำไร Q1 ลดลงเกือบ 30% เหตุภาครัฐชะลอลงทุน
AIT เผยกำไรไตรมาส 1/58 ลดลงเกือบ 30%
8 พ.ค. 2558

บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 142.44 ล้านบาท หรือมีกำไรสุทธิ 0.69 บาทต่อหุ้น ลดลง 28% จากช่วงเดียวกันของปีก่อนที่มีกำไรสุทธิ 199.17 ล้านบาท หรือมีกำไรสุทธิ 0.97 บาทต่อหุ้น
โดยผลการดำเนินงานที่มีกำไรลดลง เนื่องจากการชะลอการลงทุนภาครัฐอันเนื่องมาจากการปรับลดราคากลางของการประมูล รวมทั้งค่านายหน้าพนักงานขายที่เพิ่มขึ้นเนื่องจากกาไรในงานโครงการที่ส่งมอบสูงกว่า และการบันทึกค่าเผื่อหนี้สงสัยจะสูญสำหรับลูกหนี้บางรายที่มีความล่าช้าในการชำระเงินเพิ่มขึ้น